
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 208
                                                           din 25 octombrie 2018
          pentru aprobarea Regulamentului privind organizarea și funcționarea  Serviciului Public Comunitar  

             Local de Evidență a Persoanelor din Municipiul Sighișoara


Consiliul Local al Municipiului Sighișoara, întrunit în ședință ordinară, 
Luând act de proiectul de hotărâre și de referatul de aprobare al Primarului Municipiului Sighișoara, în calitate de inițiator, înregistrat cu nr. 23.331/10.08.2018, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborate cu prevederile art. 45 alin. (6) din Legea nr. 215/2001, legea administrației publice locale, republicată, cu modificările și completările ulterioare;

Având în vedere prevederile O.G. nr. 84/30.08.2001 privind înființarea, organizarea și funcționarea serviciilor publice comunitare de evidență a persoanelor, cu modificările și completările ulterioare; 

Având în vedere prevederile Hotărârii Guvernului nr. 2104/24.11.2004 pentru aprobarea Metodologiei privind criteriile de dimensionare a numărului de funcții din aparatul serviciilor publice comunitare de evidență a persoanelor, constituirea patrimoniului și managementul resurselor umane, financiare și materiale, cu modificările și completările ulterioare;

Luând în considerare prevederile Legii nr. 7/2004 privind Codul de conduită al funcționarilor publici, cu modificările și completările ulterioare și prevederile Legii nr. 188/1999 privind Statutul funcționarilor publici, republicată, cu modificările și completările ulterioare;

Având în vedere Raportul de specialitate al Serviciului Public Comunitar Local de Evidență a Persoanelor din Municipiul Sighișoara, înregistrat cu nr. 23.332/10.08.2018, cu propunerea de aprobare a Regulamentului privind organizarea și funcționarea serviciului;

Văzând și avizul Direcției pentru Evidența Persoanelor și Administrarea Bazelor de Date București cu nr. 4421922/18.09.2018;
Având în vedere avizele favorabile ale tuturor comisiilor pe domenii de specialitate;
În temeiul art. 36 alin. (2) litera a) și d), alin. (3) litera b), alin. (6) litera a), punctul 12, alin. (9), art. 45 alin. (1) și al art. 115 alin. (1) litera b) din Legea nr. 215/2001, legea administrației publice locale, republicată, cu modificările și completările ulterioare,
H O T Ă R Ă Ș T E:
Art. 1. Se aprobă Regulamentul privind organizarea și funcționarea Serviciului Public Comunitar Local de Evidență a Persoanelor din Municipiul Sighișoara, potrivit anexei nr. 1, care face parte din prezenta hotărâre.
Art. 2. Cu data adoptării prezentei, Regulamentul privind organizarea și funcționarea Serviciului Public Comunitar Local de Evidență a Persoanelor din Municipiul Sighișoara, aprobat prin Hotărârea Consiliului Local Sighișoara nr. 72/29.05.2013, își încetează valabilitatea.
Art. 3. Cu ducerea la îndeplinire a prevederilor prezentei hotărâri se încredințează Serviciul Public Comunitar Local de Evidență a Persoanelor din Municipiul Sighișoara.
Art. 4. Prin grija Secretarului Municipiului Sighișoara, doamna Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș, S.P.C.L.E.P. din Municipiul Sighișoara și se va aduce la cunoștința publică, prin publicarea pe pagina de internet, la adresa www.sighisoara.org.ro.

PREŞEDINTE DE ŞEDINŢĂ,

  

     Coman Meluș - Florian        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  2 ex. Serviciul Public Comunitar Local de Evidență a Persoanelor din Municipiul Sighișoara;
  1 ex. Direcția pentru Evidența Persoanelor și Administrarea Bazelor de Date București.
  9 ex.

  B.A. 
